Diari Oficial de la Generalitat Valenciana


Sumari del DOGV 5517, del 22-05-2007 (2007/5533)

RESOLUCIÓ de 12 de març de 2007, del Servici Territorial d'Energia, relativa a la informació pública corresponent a l'autorització administrativa, reconeixement d'utilitat pública i aprovació de l'execució del projecte d'instal·lacions Addenda I Antena a Torrevieja (AS-15), que discorre pels termes municipals de Torrevieja, Rojales i Los Montesinos, a la província d'Alacant, així com de l'estudi de l'impacte ambiental, presentat per Gas Natural Distribución SDG, SA. CBREDE/2005/66/03..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5533


Data del document
:   12-03-2007

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 12 de març de 2007, del Servici Territorial d'Energia, relativa a la informació pública corresponent a l'autorització administrativa, reconeixement d'utilitat pública i aprovació de l'execució del projecte d'instal·lacions Addenda I Antena a Torrevieja (AS-15), que discorre pels termes municipals de Torrevieja, Rojales i Los Montesinos, a la província d'Alacant, així com de l'estudi de l'impacte ambiental, presentat per Gas Natural Distribución SDG, SA. CBREDE/2005/66/03.. [2007/5533]
Als efectes que establixen el capítol V de la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el que preceptua el Decret 162/1990, de 15 d'octubre, sobre Impacte Ambiental, se sotmet a informació pública el següent projecte d'autorització administrativa.
Peticionari: Gas Natural Distribución SDG, SA. NIF: A-63485890, amb seu social en el carrer Joan d'Àustria, núm. 39 € 47, 08026 Barcelona.
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Addenda I Antena a Torrevieja (AS-15), que discorre pels termes municipals de Torrevieja, Rojales i Los Montesinos, a la província d'Alacant, així com de l'estudi de l'impacte ambiental.
Justificació del projecte: a causa de les distintes consideracions realitzades durant el període d'informació pública es modifica el tram de la conducció del projecte original que té l'origen en la canonada en projecte Gasoducte Redován-Los Montesinos-Torrevieja que pertany a Gas Natural Distribución SDG, SA, en el terme municipal de Rojales (Alacant). Així mateix, el traçat modificat en la present addenda I finalitzarà entre els vèrtexs V-12 i V-13 de la conducció presentada en el projecte original, concretament a 10 metres del vèrtex V-12, al terme municipal de Los Montesinos, de manera que el traçat entre els vèrtexs V-0 i V-12, del projecte original quedaria anul·lat.
Àrea d'autorització: l'autorització afecta els termes municipals de Torrevieja, Rojales i Los Montesinos.
Pressupost: l'increment de pressupost de les instal·lacions objecte de la present addenda I ascendix a dos-cents vint-i-set mil set-cents vint-i-tres euros amb seixanta-quatre cèntims (227.723,64 €)
El projecte inclou plànols parcel·laris i la relació concreta i individualitzada dels béns i drets afectats.
Afectació a finques particulars derivada de la construcció del projecte i les seues instal·lacions auxiliars:
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
Dos. Per a les canalitzacions:
A) Imposició de servitud permanent de pas, en una franja de terreny de tres (3) metres d'amplària, un i mig (1,5) a cada costat de l'eix, per on discorrerà soterrada la canonada i els cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
1) Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos de tija alta a una distància inferior a 2 metres, a un costat i a l'altre de l'eix de la canonada.
Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
RESOLUCIÓ de 12 de març de 2007, del Servici Territorial d'Energia, relativa a la informació pública corresponent a l'autorització administrativa, reconeixement d'utilitat pública i aprovació de l'execució del projecte d'instal·lacions Addenda I Antena a Torrevieja (AS-15), que discorre pels termes municipals de Torrevieja, Rojales i Los Montesinos, a la província d'Alacant, així com de l'estudi de l'impacte ambiental, presentat per Gas Natural Distribución SDG, SA. CBREDE/2005/66/03. [2007/5533]Conselleria d'Infraestructures i TransportLliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
Ocupació temporal, com a necessitat derivada de l'execució de les obres que es reflectisca, per a cada finca en els plànols parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i la instal·lació de la canalització i dels elements annexos, i s'execuran els treballs o operacions necessàries als fins esmentats.
Tres. Per al pas dels cables de connexió i elements dispersius de protecció catòdica:
Imposició de servitud permanent de pas en una franja de terreny d'un metre (1) d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat.
Estes franges estan subjectes a les limitacions següents:
Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos i realitzar qualsevol tipus d'obra a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius. Es podrà exercir el dret a talar o arrancar els arbres o arbustos que hi haguera a una distància inferior a la indicada.
Lliure accés del personal i equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
Ocupació temporal, com a necessitat derivada de l'execució de les obres, de la zona que es reflectix per a cada finca en els plànols parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i s'executaran les obres o operacions necessàries als fins esmentats.
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41 d'Alacant (CP 03815), i presentar, en dos exemplars, en este centre les al·legacions que consideren oportunes en el termini de vint dies a partir de l'endemà de la inserció d'este anunci.
Alacant, 12 de març de 2007.- El cap del Servici Territorial d'Energia. Miguel García Mengual
S'adjunta relació de béns i drets afectats.